തമിഴ്നാട്ടില് വിദ്യാഭ്യാസ സ്ഥാപനങ്ങള് ഉള്പ്പെടെ തുറക്കുന്നു കൂടുതല് ഇളവുകള് ചെന്നൈ : കൊവിഡ് നിയന്ത്രണങ്ങളില് കൂടുതല് ഇളവുകള് പ്രഖ്യാപിച്ച് തമിഴ്നാട് സര്ക്കാര്. തിയേറ്ററുകളില് അമ്ബത് ശതമാനം പേരെ നാളെ മുതല് പ്രവേശിപ്പിക്കാം. ബാറുകളും തുറക്കാന് അനുമതി നല്കിയിട്ടുണ്ട്. മൃഗശാലകളിലും ബീച്ചുകളിലും സന്ദര്ശകരെ അനുവദിക്കും. വാക്സിനെടുത്തവര്ക്ക് മാത്രമാണ് പ്രവേശനത്തിന് അനുമതിയുള്ളത്. സെപ്റ്റംബര് ഒന്നു മുതല് സ്കൂളുകളും കോളേജുകളും തുറക്കാന് തമിഴ്നാട് സര്ക്കാര് നേരത്തെ തീരുമാനിച്ചിരുന്നു. ഒന്നു മുതല് എട്ടു വരെയുള്ള ക്ലാസുകള് തുടങ്ങുന്നതിനെ സംബന്ധിച്ച് സെപ്റ്റംബര് 15 ന് ശേഷമാകും തീരുമാനമെടുക്കുക. ഇത്രയും ഇളവുകള് സഹിതം തമിഴ്നാട്ടില് ലോക്ഡൗണ് സെപ്റ്റംബര് 6 വരെ നീട്ടിയിട്ടുമുണ്ട്. ഈ മാസം ആറിനാണ് 23 വരെ ലോക്ക്ഡൗണ് നീട്ടി തമിഴ്നാട് സര്ക്കാര് ഉത്തരവ് പ്രഖ്യാപിച്ചത്. ഈ കാലയളവ് കഴിയാനിരിക്കെയാണ് കൂടുതല് ഇളവുകളോടെ ലോക്ക്ഡൗണ് നീട്ടിയത്. മുഖ്യമന്ത്രി എം.കെ സ്റ്റാലിന്റെ അധ്യക്ഷതയില് ചേര്ന്ന യോഗത്തിലാണ് തീരുമാനം.